Държавен вестник, бр. 8, 2019 г., стр. 21

БРОЙ  8	
Д Ъ Р Ж А В Е Н  В Е С Т Н И К 	
СТР.  21  
Чл. 95. След поставянето на редукционния 
клапан се отваря внимателно вентилът, като 
в момента на отваряне се забранява стоенето 
между редуктора и манометрите. Разрешава 
се използването само на изправни редуктори.
Чл. 96. За зареждане на бутилки с кислород 
се отделя специално помещение. Темпера-
турата на въздуха в помещението не трябва 
да превишава 35 °С. Електрооборудването и 
телефонната апаратура трябва да са пожаро-
обезопасени.
Чл. 97. Преди преливане на кислород 
инструментът трябва да е добре почистен. 
Кислородният компресор трябва да се смазва 
само с водно-глицеринова смес от 50 % дести-
лирана вода и 50 % химически чист глицерин 
или със специална смазка, предвидена в про-
изводствената инструкция за експлоатацията 
на кислородните компресори.
Чл. 98. Пълните кислородни бутилки се 
съхраняват в отделни помещения на стела-
жи, оборудвани с гнезда, в хоризонтално или 
вертикално положение, с вентили, обърнати 
встрани.
Чл. 99. (1) Използването на кислород за 
дишане в декомпресионни камери може да 
се извършва само с разрешение на лекар със 
сертификат за завършен квалификационен 
курс по хипербарна медицина или водолаз. 
Преди началото на работа на камерата се 
проверява херметичността на електрическите 
грейки, заземяването и целостта на корпуса, 
отсъствието в камерата на странични горими 
предмети.
(2) Забранява се поставянето в камерата 
на транспортни бутилки за захранване с кис-
лородна смес на дихателните апарати. 
(3) Не се допуска концентрацията на кис-
лорода в барокамерата да превишава 25 %.
Раздел Х 
Съхранение, поддържане и дезинфекция на 
водолазното оборудване
Чл. 100. На водолазите и служителите, 
осигуряващи водолазни спускания, се полага 
специално облекло и оборудване съгласно 
таблица – приложение № 9.
Чл. 101. За съхраняване на водолазното 
имущество се оборудва склад, който е зат­
ворено помещение, осигуряващо защита от 
атмосферни влияния и слънчеви лъчи, с дос-
татъчна площ за разполагане на водолазното 
имущество и със:
1. температура от +10 °С до +30 °С;
2. влажност на въздуха до 80 %;
3. изкуствено осветление. 
Чл. 102. Когато ВРС е разположена на ав-
томобили, плавателни средства и др., където 
няма възможност да се оборудва закрито 
помещение, водолазното имущество се съх-
ранява в стандартни опаковъчни сандъци или 
непромокаеми торби (сакове).
Чл. 103. При оборудване на ВП за спус-
кане на водолази под лед за поместване на 
водолазното имущество се използва временно 
отопляемо помещение, палатка или закрит 
автомобил.
Чл. 104. Гумените части на оборудването 
при всички случаи трябва да са скрити от 
въздействието на преки слънчеви лъчи, за-
палителни или смазочни материали, а при 
поставяне в помещение се разполагат не по-
близо от 2 м от отоплителни уреди.
Чл. 105. След спускане хидрокостюмите 
мокър тип се измиват добре със сладка вода 
отвътре и отвън и се окачват за изсушаване 
и съхранение. Хидрокостюмите от сух тип 
след спускане се измиват отвън и се окачват 
по същия начин.
Чл. 106. При интензивна експлоатация 
хидрокостюмите се измиват най-малко 
веднъж месечно, а при нужда (замърсяване, 
предаване за използване от друг водолаз) се 
изпират отвътре и отвън с миещ препарат 
и четка.
Чл. 107. Всички части на оборудването 
(маска, дихателен автомат, дихателен апа-
рат, плавници, нож и др.) след спускане се 
почистват от замърсяване, измиват се със 
сладка вода и се поставят на определените 
им места.
Чл. 108. Бутилките на водолазните апа-
рати трябва да са заредени до работното им 
налягане и поставени за съхранение на опре-
делените им места. Незаредените бутилки се 
съхраняват отделно от заредените.
Чл. 109. Спусковите, ходовите и сигнални-
те въжета, шланг сигналите и телефонните 
кабели след спускането се подсушават, нави-
ват се на съответните макари или на бухти 
и се покриват или се поставят в закрити 
помещения. Инструментите, използвани при 
изпълнение на водолазната работа, се почист-
ват, подсушават, смазват се и се поставят на 
определените места.
Чл. 110. Водолазното имущество, което 
не се използва при водолазни спускания, се 
съхранява консервирано във водолазен склад. 
Водолазното оборудване се съхранява в склад 
и се консервира и разконсервира в съответ-
ствие с указанията на производителя.
Чл. 111. Периодичните прегледи, провер-
ки и ремонти на водолазното имущество се 
провеждат в съответствие с инструкциите за 
експлоатация на производителя, действащите 
норми за дихателна защита в МВР и правилата 
за устройство и безопасна експлоатация на 
съдове, работещи под налягане.
Чл. 112. Ежегодно се провежда изследване 
в сертифицирана лаборатория на качеството 
на подавания въздух от компресорите чрез 
анализ на бутилирания въздух.